CELEX: 62009TN0351
Language: mt
Date: 2009-09-04 00:00:00
Title: Kawża T-351/09: Rikors ippreżentat fl- 4 ta’ Settembru 2009 — Acetificio Marcello de Nigris vs Il-Kummissjoni

24.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 256/36
            
         Rikors ippreżentat fl- 4 ta’ Settembru 2009 — Acetificio Marcello de Nigris vs Il-Kummissjoni
   (Kawża T-351/09)
   2009/C 256/64
   Lingwa tal-kawża: It-Taljan
   
      Partijiet
   
   
      Rikorrenti: Acetificio Marcello de Nigris Srl (Afragola, l-Italja) (rappreżentanti: P. Perani u P. Pozzi, avukati)
   
      Konvenuta: Il-Kummissjoni tal Komunitajiet Ewropej
   
      Talbiet tar-rikorrenti
   
   
               —
            
            
               Tiddikjara li l-għoti tat-trade mark “Aceto Balsamico di Modena” bħala indikazzjoni ġeografika protetta fir-reġistru tad-denominazzjonijiet tal-oriġini protetti u tal-indikazzjonijiet ġeografiċi protetti jikkostitwixxi ksur tal-Artikolu 3 tar-Regolament Nru 510/2006, kif ukoll ksur tal-garanziji proċedurali espressament stabbiliti mis-sistema legali Komunitarja.
            
         
               —
            
            
               Tannulla r-Regolament Nru 583/2009 tal-Kummissjoni tal-Komunitajiet Ewropea tat-3 ta’ Lulju 2009, ippubblikat fl-4 ta’ Lulju 2009, li jintroduċi denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti (Aceto Balsamico di Modena (IĠP)).
            
         
               —
            
            
               B’konsegwenza tal-annullament, timplementa l-atti u l-miżuri kollha neċessarji għat-tħassir tar-reġistrazzjoni tal-indikazzjoni ġeografika protteta “Aceto Balsamico di Modena” mir-reġistru tad-denominazzjonijiet protetti tal-oriġini u tal-indikazzjonijiet ġeografiċi prottetti.
            
         
               —
            
            
               Tikkundanna lill-Kummissjoni għall-ispejjeż ta’ din il-kawża.
            
         
      Motivi u argumenti prinċipali
   
   Ir-rikorrenti f’dan il-każ, impriża li topera fis-settur ta’ produzzjoni u ta’ bejgħ ta’ ħall tal-inbid u ta’ kondimenti oħrajn, fosthom il-ħall balsamiku ta’ Modena, tikkontesta r-reġistrazzjoni bħala indikazzjoni ġeografika protetta tad-denominazzjoni “Aceto Balsamico di Modena”, stabbilita mir-regolament ikkontestat.
   Insostenn tat-talbiet tagħha, ir-rikorrenti ssostni:
   
               —
            
            
               Il-ksur tal-Artikolu 3 tar-Regolament tal-Kunsill (KE) Nru 510/2006 tal-20 ta’ Marzu 2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel (1), safejn il-fatti storiċi relattivi mal-iżvilupp tal-produzzjoni tal-ħall balsamiku ta’ Modena huma indikattivi ħafna fin-nuqqas ta’ kwalunkwe konnessjoni bejn tali prodotti u żona ġeografika partikolari. Fil-fatt huwa inkontestabbli li, għal diversi snin, parti kbira tal-ħall balsamiku ta’ Modena mibjugħ fl-Italja u fil-pajjiżi barranin huwa prodott barra mit-territorju storikament oriġinali. F’dan il-kuntest id-denominazzjoni inkwistjoni tindika prodott magħmul skont metodoloġiji produttivi partikolari u għandha karatteristiċi speċifiċi, li, madankollu, ma jiddependux mill-post ta’ produzzjoni.
            
         
               —
            
            
               L-impossibbiltà tar-rikorrenti li toġġezzjona għar-reġistrazzjoni tad-denominazzjoni “Aceto Balsamico di Modena” bħala indikazzjoni ġeografika protetta. F’dan ir-rigward jitqies li minħabba s-sekwenza li fiha ġew ippreżentati l-fatti rilevanti f’din il-kawża, ir-reġistrazzjoni tal-indikazzjoni ġeografika ngħatat b’mod li r-rikorrenti ma kellhiex il-possibbiltà li tippreżenta oppożizzjoni mmotivata, bi ksur tal-garanziji proċedurali stabbiliti, kemm tal-Artikolu 7(3) tar-Regolament tal-Kunsill (KEE) Nru 2081/92 tal-14 ta’ Lulju 1992, dwar il-protezzjoni tal-indikazzjonijiet ġeografiċi u d-denominazzjoni tal-oriġini tal-prodotti agrikoli u l-prodotti tal-ikel (2), kif ukoll tal-Artikolu 5(5) tar-Regolament Nru 510/2006.
            
         
      (1)  GU L 93, 31.3.2006, p. 12.
   
      (2)  GU L 208, 24.7.1992, p. 1.